Caritas Colombia

Caritas Colombia (Boros Sepanyol: Cáritas Colombiana, ointutunan sabaagi Pastoral Social Cáritas Colombiana) nopo nga iso organisasi okon ko untung id Colombia. Ii nopo nga kotinanan mongunguhup nokoimagon do Gereja Katolik id Colombia.

Organisasi nopo diti nga surupu do persekutuan global Caritas Internationalis om nogi Caritas Amerika Latin om Caribbean.

Caritas Colombia nopo nga iso rangkaian mogikaakawo struktur. Sekretariat kabansaan organisasi diti ointutunan sabaagi Secretariado Nacional de Pastoral Social (SNPS).

 Latar likud 
Mantad toun 1913, manahak o Persidangan Episkopal Colombia do promosi kalaja-kalaja kotundunan sosial id pogun dii. Ontok toun 1956, maamaso sangod piobpinayan (civil war), minaganu i Uskup ngaawi do kootuson montpk monuridong Caritas Colombia sabaagi kotinanan monoina montok kalaja sosial Katolik. Naanu kootuson do manahak o kotinanan diti do ruputan kumaa Suruhanjaya Pastoral Sosial om Amal (Social Pastoral and Charitable Commission) id siriba Persidangan Uskup ngaawi."Where we work: Colombia". 

Ontok toun di wagu po noturidong, manahak o Caritas Colombia do panatalan kumaa goos papabaagi taakanon kumaa di tulun di kikogunoon id paroki-paroki. Ontok toun 1960-an, minimpuun o Caritas Colombia minonuridong do "walai taakanon" poimbida. Miampai latar likud dinamika politik i misimban-simban id suang pogun, nokoimbulai o tantaman wagu; id kinoyonon labus kakadayan, pituubungan potilombus do tinimungan gerila om tinimungan kisenjata mongunsub Gereja montok maganu inisiatif monokodung paganakan id labus kakadayan, kaampai no monguhup diolo popoingkawas asil pomutanaman.

Ontok 4 Magus 1977, tinuridong o Secretariat Kebangsaan Pastoral Sosial (National Secretariat of Social Pastoral toi ko' SNPS) miampai nokoimagon montok monoina abaabayan panamangan pastoral om manahak promosi koburuon insan miampai pointongkop.Castillo Cadena, Hugo Andrés (2010).  Ontok timpu dii, mimpuun o organisasi diti manahak sokodung kumaa mangsa kadaat pomogunan om songkosuai suang. kohompit nogi o Caritas Colombia id suang goos kouhupan om ponondulian kumaa mangsa gempa Popayán om tragedi Armero 1985."Breve recorrido histórico de Cáritas Colombiana, en sus 60 años de servicio solidario". 

Ontok toun 1982, minapaharo o Caritas Colombia do kimpin mokianu dana koiso maso timpu Prapaska. Ontok toun 1990-an, nosiliu o panansasana'an kakadayan gama pongidaran dadah do isu tagayo id Colombia. Sabaagi koimaan monuli, mimpuun organisasi diti do popoindalan projek kopoimbulayan kotoronongon om kohompit id suang inisiatif katapatan om pibabasan. Ontok timpu di miagal, tumilombus nogi ii manahak kouhupan koulunan kumaa mogigion i norutum gama do kadaaton pomogunan. Ontok toun 1996, miampot o Caritas Colombia monuridong Tinimungan Kalaja (Working Group) montok Colombia (GTC) montok popogirot goos SNPS id suang momodimpot kotoronongon om pibabasan. Ontok toun 2000, minapaanjul organisasi diti do Kongres Nasional Pibabasan (National Congress of Reconciliation) di koiso."Breve recorrido histórico de Cáritas Colombiana, en sus 60 años de servicio solidario". 

 Struktur om kalaja 

Noulud organisasi diti kumaa 10 wilayah i popohompit 13 diosis agung, 52 keuskupan, 10 vikariat apostolik om iso ordinariat tentera.

Ontok toun 2023, minopoindalan o Caritas Colombia do 62 projek id 51 kinoyonon geografi id suang gana kuasa gereja, miampai ginumu bajet kiikiro 66 riong peso Colombia.

Sukuon

Noputan labus